D Aussis sind  würkli es mega sozials Völkli. Ussert dass es sehr hilfsbereit sind, händs au en enorme Drang mit allne z quatsche wo verbii chömet. Das isch no cool für ois, will mer dänn hüfig Tipps und Tricks z ghöre überchömed, wo mer suscht nöd gwüsst hettet. Unter anderem wüsset mer jetzt au scho für halb Australie, wo mer welli Brotsorte chaufe müend, dass mer wenigschtens so öppis ähnlichs wie Brot chönd ässe (zwar nöd chnusprig, aber wenigschtens ischs kei Toast und s isch dunkel, lang haltbar und hät Rinde; mer  chas au nöd zämedrucke wie en Schwamm). Gseit hät ois das e ca. 70-jährigi Dütschi, wo scho sit 1961 in Australie läbt (und sich immer nonig as Brot da gwöhnt hät).